open-index/open-wikipedia-markdown huggingface dataset:
Israel Katz

**Israel Katz** (; s. 21. syyskuuta 1955) on israelilainen poliitikko, sekä maan puolustusministeri vuodesta 2024. Hänellä on ollut useita muita ministerinvirkoja ja valiokuntatehtäviä. Katz on oikeistolaisen Likudin jäsen maan parlamentissa.

## Elämäkerta
Israel Katz syntyi Askalonissa Israelissa 21. syyskuuta 1955. Hän suoritti asepalveluksen Israelin laskuvarjojoukoissa  siirtyen reserveriin vuonna 1977 kapteenina. Koulutuksen Katz on saanut Jerusalemin heprealaisessa yliopistossa. 

Katz on naimisissa ja hänellä on kaksi lasta. Hänen virallinen asuinpaikkansa on Kfar Ahim.

### Poliittinen ura
Katz on Likud-puolueen jäsen. Hänet valittiin maan parlamenttiin eli knessetiin vensimmäisen kerran vuonna 1998. Parlamentissa Katz on johtanut esimerkiksi talouteen ja ulkopolitiikkaan liittyviä valiokuntia.

Valiokuntien ohella Katzilla on ollut useita ministerintehtäviä. Hän oli maatalousministeri vuosina 2003–2006, liikenneministeri 2009–2019, talousministeri 2020–2021, tiedusteluministeri 2015–2020 sekä ulkoministeri 2019–2020 ja 2024.

Ulkoministerinä  Katz julisti lokakuusssa 2024 Yhdistyneiden kansakuntien pääsihteeri António Guterresin olevan *[[persona non grata]]* Israelissa, koska Katzin mukaan hän ei tuominnut Iranin ilmaiskuja Israeliin riittävän kovin sanoin. Katz määräsi samassa kuussa ulkoministeriön myös tutkimaan oikeustoimien mahdollisuuttta Ranskan presidentti Emmanuel Macronia vastaan. Katz tapasi Yhdysvaltain ulkoministeri Antony Blinkenin muutamia kertoja Blinkenin useilla matkoilla Israeliin lokakuun 2023 iskujen jälkeen. Katz nimitettiin jälleen ulkoministeriksi 2024.

Marraskuussa 2024 Israel Katzista tuli puolustusministeri edeltäjänsä Yoav Gallantin erottamisen jälkeen. Toisin kuin edeltäjänsä, Katz ei ollut toiminut aikaisemmin korkea-arvoisissa tehtävissä maan asevoimissa.

## Lähteet
Tallvik

**Tallvik** on taajama Ylikainuun kunnassa Norrbottenin läänissä samannimisessä historiallisessa maakunnassa Ruotsissa. Taajamassa oli 472 asukasta vuoden 2023 lopussa.

## Lähteet
Hippos ATG

**Hippos ATG** on hevosvedonlyönnin, urheiluvedonlyönnin ja nettikasinopelien järjestämisestä vastaava yritys. Se perustettiin vuonna 2025. Yhtiön osakekannan omistavat Suomen Hippos ry ja ruotsalainen ATG. Suomen ravikilpailuiden lisäksi se tulee tarjoamaan mahdollisuuden pelata myös Suomen ulkopuolisia hevosurheilutapahtumia. Elokuussa 2025 kaupalliseksi johtajaksi valittiin Joonas Saha. Pekka Kaidesoja on palkattu toimintaansa käynnistävän peliyhtiö Hippos ATG:n sisältövastaavaksi.
## Aiheesta muualla
## Lähteet
Pirkko Santavuori

**Pirkko Raili Annikki Santavuori** (o.s. **Nylander**, 29. huhtikuuta 1933 Helsinki – 6. helmikuuta 2004 Kirkkonummi) oli suomalainen lastenneurologi. Suomalaiseen tautiperintöön kuuluvaa INCL-tautia kutsutaan hänen mukaansa Santavuoren taudiksi.

Santavuoren isä oli lääkäri kolmannessa polvessa. Hän itse erikoistui lastenneurologiaan ja työskenteli Helsingin yliopistollisessa keskussairaalassa 1960-luvun alusta vuonna 1996 tapahtuneeseen eläköitymiseensä saakka. Hän oli ensimmäisellä sijalla täytettäessä vuonna 1989 perustettua lastenneurologian professorin virkaa, mutta hän kieltäytyi tehtävästä terveydellisten syiden vuoksi.

Santavuori tutki väitöskirjatyössään varhaislapsuudessa alkavaa sairautta, joka johtaa terveen lapseen sokeutumiseen ja henkiseen taantumiseen. Sairaus tunnetaan nykyisin nimellä INCL-tauti (Infantiili neuronaalinen seroidilipofuskinoosi), mutta siitä käytetään myös nimiä Santavuoren tauti ja Santavuori-Haltian tauti. Santavuori kuvasi kaikkiaan kolme uutta perinnöllistä sairautta.

Santavuorelle myönnettiin Lääkäriseura Duodecimin Konrad ReijoWaaran palkinto vuonna 1997. Hän sai professorin arvonimen vuonna 1999.

Santavuori oli neljän lapsen äiti. Hän kuoli 70-vuotiaana tapaturmaisesti helmikuussa 2004.

## Lähteet
Bolderslev

**Bolderslev** on taajama Aabenraan kunnassa Tanskassa. Taajamassa oli 1&nbsp;116 asukasta vuoden 2025 alussa.

## Väestökehitys

## Lähteet

## Aiheesta muualla
Salwa Bughaighis

**Salwa Bughaighis** (; s. 24. huhtikuuta 1963 – 25. kesäkuuta 2014) oli libyalainen juristi, ihmisoikeusaktivisti ja naisten oikeuksien puolustaja. Hän toimi aktiivisti esimerkiksi Muammar Gaddafin vallan murtaneessa Libyan vuoden 2011 vallankumouksessa. Bughaighis murhattiin Libyan parlamentin vaalipäivänä 25. kesäkuuta 2014 kotonaan Libyan Bengasissa. 

Bughaighista ammuttiin ja puukotettiin kotonaan pian sen jälkeen, kun hän oli äänestänyt parlamenttivaaleissa ja esiintynyt televisiossa kannustaakseen kansalaisia käyttämään äänioikeuttaan. Hänen miehensä siepattiin myöhemmin samana päivänä aseistautuneiden miesten toimesta.

Bughaighisin murha ei ole selvinnyt, eikä ketään ole asetettu asiasta syytteeseen. Tapaus oli osa laajempaa väkivallan aaltoa, jossa Bengazissa kohdistui hyökkäyksiä aktivisteihin, toimittajiin ja ihmisoikeustyöntekijöihin. Hänen kuolemansa merkitsi monille libyalaisille naisille merkittävän esikuvan ja vaikuttajan menettämistä. Oikeusprosessin puuttuminen on edelleen esimerkki Libyan oikeusjärjestelmän vaikeuksista ja rankaisemattomuuden ongelmasta.

Bughaighisin murha oli Libyassa ensimmäinen tapaus, jossa nainen surmattiin kotonaan poliittisista syistä, mutta siitä huolimatta tutkintaa ei käynnistetty. 

## Lähteet

## Aiheesta muualla
* Libyan Peacemaker Salwa Bugaighis (videohaastattelu vuodelta, kesto 5:29)  (georgetown.edu)
Asklepiades Farmakion

**Asklepiades Farmakion** (, ; 1. vuosisata/100-luku jaa.) oli antiikin kreikkalainen lääkäri.

Asklepiades eli todennäköisesti ensimmäisen vuosisadan lopussa tai toisen alussa jaa., sillä hän lainaa Andromakhosta, Dioskuridesta ja Scribonius Largusta, ja Galenos puolestaan lainaa häntä. Lisänimen *Farmakion* (”Rohdosmies”) hän sai farmasian alalla osoittamansa taidon ja asiantuntemuksen perusteella. Asklepiades kirjoitti kymmeneen kirjaan jaetun teoksen lääkkeistä: viisi kirjaa käsitteli ulkoisesti käytettäviä ja viisi sisäisesti otettavia rohtoja. Galenos viittaa tähän teokseen usein ja tavallisesti hyväksyvästi.

Asklepiades esiintyy Galenoksella myös nimellä *Asklepiades nuorempi* ().

## Lähteet
Asklepiades Filofysikos

**Asklepiades Filofysikos** (, ; 1. vuosisata/100-luku jaa.) oli antiikin kreikkalainen lääkäri. Hänet ajoitetaan sillä perusteella, että Galenos lainaa häntä ja on säilyttänyt muutamia hänen lääkkeidensä reseptejä.

## Lähteet
Elämän siteet

**Elämän siteet** on suomalaislaulaja Kai Hyttisen seitsemäs, vuonna 1978 ilmestynyt studioalbumi.

Levyn kappaleista puolet on käännösversioita ulkomaalaisista kappaleista ja puolet suomalaisia sävellyksiä, joita on säveltänyt artistin itsensä lisäksi levyn toisena sovittajana toiminut Antti Hyvärinen, Heikki Annala sekä Kari Kuuva.

## Kappaleet
; A-puoli
# 
# 
# 
# 
# 
# 

; B-puoli
# 
# 
# 
# 
# 
# 

## Tekijät
### Muusikot
* Kai Hyttinen – laulu
* Paul Fagerlund – kosketinsoittimet (sovittamillaan kappaleilla)
* Esa Kotilainen – kosketinsoittimet (1, 2, 7)
* Kari Kuusamo – kosketinsoittimet (5, 10)
* Raimo Roiha – kosketinsoittimet (1–4, 6, 7, 9, 12)
* Aimo Jaara – taustalaulut (6, 9)
* Kai Lind – taustalaulut (”Skokiaan”)
* Martti Metsäketo – taustalaulut (2–4, 7)
* Irina Milan – taustalaulut (2–6, 7–11)
* Irma Tapio – taustalaulut (3, 5, 6, 8–11)
* Juhani Aaltonen – huilut, saksofonit
* Markku Johansson ja Jörgen Petersen – trumpetit
* Heikki Laurila – mandoliini ja kitarat (1, 3, 5, 8–11)
* Juha Björninen – kitarat (1–4, 6, 7, 9, 12)
* Antero Jakoila – kitarat (10, 11)
* Nono Söderberg – kitarat (5, 8, 10, 11)
* Häkä Virtanen – bassokitara
+
* Mikko Pesonen, Seppo Rautasuo ja Jorma Ylönen – viulut
* Mauri Pietikäinen – alttoviulu
* Kari Lindstedt – sellot
* Jaakko Raulamo – sello (”Elämän siteet”)

### Tuotanto
* Vexi Salmi ja Paul Fagerlund – tuottajat
* Harold S. Burgon ja Timo Tarvainen / Soundtrack Studio, Helsinki – äänitys
* Pekka Haraste / Q-studio – valokuvat
* Tapsa Rantanen – ulkoasu

## Lähteet
* [– Suomen äänitearkisto ry:n levytietokanta 1901–1999](https://fenno.musiikkiarkisto.fi/ Fenno)

### Viitteet
Frits Clausen

**Frits Clausen** (12. marraskuuta 1893 – 5. joulukuuta 1947) oli tanskalainen lääkäri ja äärioikeistolainen poliitikko. Hän toimi Tanskan kansallissosialistisen työväenpuolueen (DNSAP) puheenjohtajana vuosina 1933–1943 ja oli kansankäräjien jäsen 1939–1945. 

Clausen varttui Aabenraassa, joka tuolloin kuului Saksan keisarikuntaan. Ensimmäisen maailmansodan aikana hänet kutsuttiin palvelukseen ja hän joutui venäläisten sotavangiksi 1915. Sodan jälkeen hän työskenteli lääkärinä Bovrupissa. Clausen oli aluksi Konservatiivisen kansanpuolueen rivijäsen, mutta liittyi vuonna 1931 DNSAP:iin ja nousi sen puheenjohtajaksi (”fører”) kaksi vuotta myöhemmin. Hänen kansanomainen olemuksensa toi puolueelle uusia kannattajia erityisesti hänen kotiseudultaan Etelä-Jyllannista, ja vuonna 1939 puolue sai kolme paikkaa kansankäräjillä.

Natsi-Saksan miehitettyä Tanskan Clausen pyrki nousemaan heidän tuellaan maan johtoon, mutta saksalaiset olivat tyytyväisiä silloiseen Tanskan hallitukseen eivätkä halunneet ottaa riskiä, että vallanvaihto johtaisi rauhattomuuksiin. Vuonna 1943 Clausen erosi DNSAP:sta ja siirtyi Waffen-SS:n palvelukseen lääkäriksi. Hän joutui kuitenkin pian vieroitushoitoon päihdeongelmansa vuoksi ja palasi Tanskaan keväällä 1944. Sodan päätyttyä Clausen pidätettiin ja häntä pidettiin vangittuna kuolemaansa saakka joulukuussa 1947.
## Lähteet

## Aiheesta muualla
Dioskurides

**Dioskurides** ( tai *Dioskouridēs*; ) tai **Dioskorides** (; ) voi viitata seuraaviin antiikin kreikkalaisiin henkilöihin:

* Dioskurides (300-luku eaa.), sofisti, Isokrateen oppilas
* Dioskurides (toimi 225 eaa.), stoalainen filosofi
* Dioskurides (200-luku eaa.), runoilija
* Dioskurides (100-luku), grammaatikko
* Dioskurides (400-luku), grammaatikko
* Dioskurides, astrologiasta kirjoittanut
* Dioskurides Fakas (1. vuosisata eaa.), lääkäri
* Dioskurides Kyproslainen (200-luku), skeptikkofilosofi
* Dioskurides (1. vuosisata eaa./jaa.), kaivertaja
* Dioskurides Samoslainen (n. 1. vuosisata jaa.), mosaiikkitaiteilija
* Pedanios Dioskurides (n. 40–90 jaa.), lääkäri ja kasvitieteilijä
Eforos Kymeläinen nuorempi

**Eforos Kymeläinen nuorempi** (, ) oli antiikin kreikkalainen historioitsija, joka oli kotoisin Kymestä Aioliista. Häntä ei tule sekoittaa tunnetumpaan, vanhempaan Eforos Kymeläiseen. Nuoremman Eforoksen mainitsee ainoastaan *[[Suda]]*, jonka mukaan hän kirjoitti 27 kirjaa käsittäneen Gal(l)ienuksen ajan historiateoksen, teokset Korintista ja aleuadeista sekä joitakin muita teoksia. Nimi ”Galienuksen” tässä yhteydessä on nykyaikainen tekstikorjaus, sillä *Sudassa* yleisesti esiintyvä lukutapa on ”Galenoksen” ().

## Lähteet
Isaios

**Isaios** (, ) voi viitata seuraaviin antiikin aikaisiin henkilöihin:

* Isaios Ateenalainen (300-luku eaa.), puhuja, yksi kymmenestä attikalaisesta puhujasta; tunnetuin samannimisistä
* Isaios Assyrialainen (1. vuosisata), sofisti ja reettori
U.2

**U.2** (ennen nimellä **SFF-8639**, eli SSD Form Factor) on tietotekniikassa liitin, joka on suunnattu SSD-levyjen kytkemiseksi tietokoneeseen. Vuonna 2015 se nimettiin uudelleen, jotta nimeäminen on vastaava M.2-liitännän kanssa. M.2 on PCIe-väylää käyttävä standardi, joka käyttää AHCI-protokollaa, jonka vuoksi SFF-8639 kehitettiin tukemaan muitakin protokollia ja se tukee taaksepäin yhteensopivasti myös SATA- ja SAS-protokollia. U.2 on suunniteltu käyttöön joustavan kaapelin kanssa, jotta levyjä voidaan pinota.

## Katso myös
* NVM Express

## Lähteet
Felsted

**Felsted** on taajama Aabenraan kunnassa Tanskassa. Taajamassa oli 1&nbsp;094 asukasta vuoden 2025 alussa.

Vuoteen 2006 Felsted oli Lundtoftin kunnan hallinnollinen keskus.

## Väestökehitys

## Lähteet

## Aiheesta muualla
Energia Etiopiassa

**Energia Etiopiassa** käsittelee Etiopian energian tuotantoon, jakeluun ja kulutukseen liittyviä asioita.

Energiankulutus asukasta kohti vuonna 2023 oli 2,37 miljoonaa BTU:ta, maailman 195 valtion joukossa 181. suurinta.

Etiopialaisista noin 55&nbsp;% on sähköverkon parissa: kaupungeissa 94&nbsp;%, maaseudulla 43&nbsp;%. Sähköä tuotetaan pääasiassa vesivoiman avulla.
 2000-luvun aikana on sähkönsaanti on parantunut huomattavasti. Kansallinen sähköistämisohjelma  pyrkii toimittamaan 35 prosentille väestöstä sähköä verkon ulkopuolisilla ratkaisuilla. Samaan aikaan Etiopia monipuolistaa vesivoimavaltaista  tuotantorakennettaan suosimalla aurinko-, tuuli- ja maalämpöä pyrkiäkseen ilmastoystävällisempään sähköjärjestelmään ja saavuttaakseen talouskehitystavoitteet.

Vesivoimaloita on monissa joissa: Sininen-Niili sivujokineen, Awash, Omo ja Shebele. Niiliin vuonna 2024 valmistunut Suuri etiopialaisen renessanssin pato tuottaa 1550 megawattia.

Suurin energian lähde on biopolttoaineiden ja jätteiden poltto, joka tuottaa 65% maan kokonaisenergiatarpeesta. Valtaosa käytetään kotitalouksien energiantarpeisiin: lämmitykseen ja ruoanlaittoon. Polttopuun kerääminen on aiheuttanut metsäkatoa ja eroosiota.

## Lähteet
Lysias

**Lysias** () voi viitata seuraaviin antiikin kreikkalaisiin henkilöihin:

* Lysias Ateenalainen (n. 445–380 eaa.), puhuja, yksi attikalaisista puhujista; tunnetuin samannimisistä
* Lysias Ateenalainen (toimi 406 eaa.), sotilas
* Lysias (toimi 286 eaa.), sotilas Seleukos I:n palveluksessa
* Lysias (toimi 196 eaa.), lähettiläs Antiokhos III:n palveluksessa
* Lysias (toimi 166 eaa.), sotilas Antiokhos IV:n palveluksessa
* Lysias (1. vuosisata eaa.), kuvanveistäjä
* Lysias Tarsoslainen, epikurolainen filosofi
Timo Salminen (arkeologi)

**Timo Juhani Salminen** (s. 9. marraskuuta 1967 Riihimäki) on suomalainen arkeologi ja Helsingin yliopiston dosentti. Salminen väitteli vuonna 2003 tohtoriksi väitöskirjallaan *Suomen tieteelliset voittomaat: Venäjä ja Siperia suomalaisessa arkeologiassa 1870-1935*.

## Julkaisuja
* *Suomen tieteelliset voittomaat: Venäjä ja Siperia suomalaisessa arkeologiassa 1870-1935* (Suomen Muinaismuistoyhdistys, 2003)
* *Aatteen tiede: Suomalais-ugrilainen seura 1883-2008* (Suomalaisen Kirjallisuuden Seura, 2008)
* *Kollegat, ystävät ja kiistakumppanit: Suomalaisten arkeologien kansainväliset yhteydet 1870-1950* (Suomen Muinaismuistoyhdistys, 2014)
* *Puoli askelta muista edellä: Hyvinkään Lämpövoima Oy suomalaisen lämmöntuotannon pioneerina 1974–2024* (Hyvinkään Lämpövoima, 2024)

## Lähteet
Brian Branch

**Brian Branch** (s. 22. lokakuuta 2001 Fayetteville, Arkansas, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on takapuolustaja. Branch edustaa NFL-joukkue Detroit Lionsia. Ennen NFL-uraansa hän edusti Alabaman yliopiston joukkuetta. Lions varasi hänet toisella kierroksella 45. varausvuorolla . Heinäkuussa 2023 Branch teki tulokassopimuksen Lionsin kanssa. Hänet valittiin Pro Bowl-tähdistöotteluun ja toiseen All Pro-tähdistöjoukkueeseen kaudella 2024. Branch on pelannut 31 NFL:n runkosarjan ottelua. Näissä otteluissa hänellä on yhteensä 183 taklausta, seitsemän syötönkatkoa ja yksi syötönkatkon palautuksella tehty touchdown, 29 puolustettua heittoa, kaksi aiheutettua rähmäystä, kaksi pelinrakentajan säkitystä ja yhdeksän iskua pelinrakentajaan. Branch on pelannut neljä NFL:n pudotuspelien ottelua. Näissä otteluissa hänellä on yhteensä 31 taklausta, yksi puolustettu heitto, yksi aiheutettu rähmäys, yksi pelinrakentajab säkitys ja yksi isku pelinrakentajaan. Uran tilastot päivitetty kauden 2024 jälkeen.

## Lähteet
Najla Mangoush

**Najla Mohammed Mangoush** (; s. 7. kesäkuuta 1973, Cardiff, Wales) on libyalainen oikeustieteilijä, diplomaatti ja poliitikko. Hän toimi Libyan ulkoministerinä 15. maaliskuusta 2021 alkaen erottamiseensa saakka 28. elokuuta 2023. 

Mangoush erotettiin hänen tavattuaan Italian ulkoministerin isännöimässä tapaamisessa Israelin ulkoministerin, vaikka Libyan ja Israelin välillä ei ollut diplomaattisia suhteita. Mangoushin mukaan hän oli saanut luvan tapaamiselle Libyan pääministeri Abdul Hamid Dbeibehilta, ja alkujaan salassa pidetyn tapaamisen aiheena olisivat olleet turvallisuusasiat. Israelilaiset kertoivat kuitenkin keskusteluista julkisuuteen ja lehdistö nosti asian otsikoihin. Libyan lain mukaan israelilaisten viranomaisten tapaaminen on kiellettyä, joten tapauksesta nousi suuri kohu. Mangoushia vaadittiin eroamaan ja pääministeri kielsi häntä tuolloin kertomasta neuvotteluista lehdistölle. Mielipidekyselyjen mukaan hyvin suuri enemmistö Libyan väestöstä vastustaa diplomaattisten suhteiden normalisoimista Israelin kanssa.

Mangoush opiskeli juristiksi Bengasin yliopistossa (Garyounisin yliopistossa), jossa hän myöhemmin työskenteli lakitieteen yliassistenttina (assistant professor).  Libyan vallankumouksen aikana (2011) hän oli mukana kansallisessa muutoksen neuvostossa (National Transitional Council) ja rakensi yhteyksiä siviiliyhteiskunnan organisaatioiden välille. Hän opiskeli Fulbright-apurahalla Yhdysvalloissa vuosina 2013–2015 ja valmistui maisteriksi (MA, 2015) Virginiassa sijaitsevan Eastern Mennonite Universityn oikeuden ja rauhanrakentamisen keskuksesta. Sen jälkeen hän työskenteli muun muassa juristina, rauhantyön ja perinteisen lain ohjelmatyöntekijänä sekä oli tohtoriopiskelija George Masonin yliopistossa ja saman yliopiston oikeustieteen opettaja. Hän oli Libyan edustaja Yhdysvaltain rauhaninstituutissa (USIP). Kesken tohtoriopintojensa hän siirtyi keväällä 2021 Libyan ulkoministeriksi. 

Hänen saamiinsa tunnustuksiin lukeutuvat muun muassa BBC 100 Women-listaus (2021) ja Yhdysvaltain myöntämä International Women of Courage -palkinto (2022). Ristiriitaisesti vastuuyliopiston ilmoituksen kanssa (tohtoropiskelija, 4/2022) joissain palkintoperusteluissa (12/2021 ja 4/2022) häntä tituleerataan jo tohtorina (Ph.D.) konfliktien analyysin ja ratkaisemisen aihepiiristä. 

## Lähteet

## Aiheesta muualla
Suomen konseljin reglementti 1809

**Suomen konseljin reglementti 1809** on Venäjän Keisari Aleksanteri I:n vuonna 1809 vahvistama, ransk. ''reglementti'', eli suom. "*ohjesääntö*", itsehallinnollisesta Suomen Suuriruhtinaskunnan hallituskonseljista, ransk. *Conceil de la Finlande*, josta on julkaistu ranskaksi ja ruotsiksi, sekä ranksaksi ja Suomeksi, painetut säädöskokoelmat.

Säädöskokoelma on painettu Suomen itsehallinnollisten maakuntien, Suomen hallituskonseljin perustavaksi säädöskirjaksi, joka kattaa (22) sivua, sekä (57) laki asetusta. Säädösesitykset on valmisteltu Porvoon valtiopäivillä, Tengströmin johtamassa ja Caloniuksen lainvalmistelutyönä perustetussa konseljikomiteassa, jonka työn valmistuttua esitykset esiteltiin keisarille valtiopäivien päättäjäispäivänä 7 (19) heinäkuuta. 

Ohjesäännön lopullinen vahvistaminen tapahtui Pietarhovin palatsissa keisarin määräyksestä 6 (18) elokuuta 1809. 

Ohjesääntö on Suomen maakuntien hallituskonseljin perustamisasiakirjan lakiteos, Suomen suuriruhtinaanmaassa. Ensimmäinen hallituskonseljista esitelty perustamisesitys on annettu Suomen lähetyskunnan memoriaalina, Keisari Aleksanteri I:lle Talvipalatsissa 19. marraskuuta (1. joulukuuta) 1808.

Lähteet: 

## Aiheesta

* Lue: Ohjesäännön ranskan ja suomenkielinen painos: 

## Katso myös

* Frenckellin kirjapaino
* Reglementti

## Lähteet
Brabham BT46

**Brabham BT46** oli Bernie Ecclestonen johtaman Brabham Formula 1 -tallin kaudella 1978 käyttämä kilpa-auto. Ajan tavan mukaan auton rungon muodosti alumiinilevyistä valmistettu monokokki. Sen voimanlähteenä oli Alfa Romeon valmistama 12-sylinterinen 180° V-moottori. Auton pääsuunnittelija oli Gordon Murray.

Auton niinsanottu B-versio tunnettiin perässä olleesta ulkoisesta jäähdytyspuhaltimesta. FIA kielsi konstruktion mutta olisi sallinut sen käyttämisen kyseisen kauden loppuun. Auto esiintyi lopulta vain Ruotsin osakilpailussa, jonka Niki Lauda voitti. Tallipäällikkö Ecclestone toimi myös FOCA:n puheenjohtajana ja päätti luopua konstruktion käytöstä muiden tallien vastustuksesta johtuen. Tallin oman väittämän mukaan puhaltimen tarkoitus oli ainoastaan moottorin jäähdyttäminen, mutta käytännössä kyse oli myös aerodynaamisesta elementistä, jolla lisättiin aerodynaamista pitovoimaa imemällä ilmaa auton alta.

## Aiheesta muualla

## Lähteet
Josep-Lluís Serrano Pentinat

**Josep-Lluís Serrano Pentinat** (s. 19. maaliskuuta 1977 Tivissa, Katalonia, Espanja) on espanjalainen katolinen pappi, joka on toiminut Urgellin piispana ja Andorran ruhtinaskumppanina toukokuusta 2025 lähtien.
## Lähteet

## Aiheesta muualla
São Tomén kansainvälinen lentoasema

**São Tomén kansainvälinen lentoasema** ()  on julkinen lentoasema São Tomé ja Príncipen saarivaltion suuremman pääsaaren, São Tomén koillisosassa. Lentoaseman asfalttipäällysteinen kiitotie on 2&nbsp;200 metriä pitkä ja 45 metriä leveä. Kiitotie sijaitsee 10 metrin korkeudessa merenpinnasta, meren äärellä. Lentoasema sijaitsee Água Granden piirikunnassa, linnuntietä noin 5 kilometriä São Tomén kaupungin keskustasta pohjoisluoteeseen.

Neljä useimmin liikennöityä reittiä ovat paikallislennot Príncipen lentoasemalle (Príncipen saarelle; 163 km etäisyydellä) sekä kansainväliset lennot Gabonin Librevilleen Léon-Mban kansainväliselle lentoasemalle (300 km), Angolan pääkaupunkiin Luandaan António Agostinho Neton kansainväliselle lentoasemalle ja Portugalin Lissabonin Humberto Delgadon lentoasemalle. Suuren osan lennoista operoi paikallinen lentoyhtiö STP Airlines. 

## Historia
Siviili-ilmailu alkoi maassa vuonna 1948, kun Salazarin lentokenttä rakennettiin noin viiden kilometrin päähän São Tomén pääkaupungista palvelemaan Portugalin ilmavoimien tankkaustukikohtana. Vuonna 1987 perustettiin valtiollinen yhtiö ENASA (National Company of Airports and Air Safety) parantamaan lentokenttäinfrastruktuurin hallintaa ja kannattavuutta. Samalla lentokenttä uudistettiin nykyiseksi São Tomén kansainväliseksi lentoasemaksi. 

## Turvallisuus
Lentoasema on kamppaillut ICAO:n turvallisuusstandardien täytäntöönpanon kanssa. Vuoden 2014 tarkastuksessa havaittiin merkittäviä puutteita, kuten kiitotien ylitys paikallisten toimesta, manuaaliset turvatarkastukset sekä röntgenlaitteen puute VIP-tiloissa. Angolan tuella lentoasema modernisoitiin, ja toukokuussa 2017 maa poistettiin ICAO:n mustalta listalta. Vaikka merkittäviä parannuksia on tehty, turvallisuusvaatimusten täytäntöönpano on ollut pitkään alle maailman keskiarvon. 


Sao Tome Airport Aerial View 1 (15627228174).jpg|Lentoaseman alue lentokoneesta.
Landside View of the Terminal Building - São Tomé International Airport.JPG|Matkustajaterminaalin julkisivua.
Airside View of the Terminal Building - São Tomé International Airport.JPG|Terminaalirakennus kiitotien suunnalta. 
Apron - São Tomé International Airport.JPG|Lennonjohtotorni "platalta" nähtynä.


## Lähteet

## Aiheesta muualla
Herra Westonin hyvää viiniä

**Herra Westonin hyvää viiniä** () on T. F. Powysin allegorinen fantasiaromaani vuodelta 1927.

Teos on Powysin tunnetuin. Romaani on kertomus hyvän ja pahan välisestä taistelusta talvisessa Folly Downin kylässä, jolloin aika pysähtyy. Kirja käsittelee muun muassa rakkauden ja kuoleman arvoitusta. Teosta on pidetty Englannin kirjallisuuden parhaisiin kuuluvana. Omalaatuisessa kertomuksessa Jumala vierailee viinikauppias Westonin hahmossa erilaisten kylän henkilöhahmojen, hyvien tai pahojen luona, ja tämä saapuminen saa aikaan muutoksen. Alussa kyläläisten huomion kohteena ovat nuorten naisten lukuisat aviottomat raskaudet ja hyväksikäyttö. Eri henkilöhahmojen dynamiikka ja keskenään punoutuvien tunteiden moninaisuus tulevat esiin tarinan kehittyessä.

## Suomennos
**Herra Westonin hyvää viiniä.* Karisto 1973  

## Lähteet

## Aiheesta muualla
*Mr. Weston's Good Wine Internet Archive 
*Mr Weston's Good Wine Faded Page 
*Mr. Weston's Good Wine LibriVox-äänikirja
Burundin parlamenttivaalit 2025

**Burundin parlamenttivaalit 2025** järjestettiin 5. kesäkuuta. Samassa yhteydessä järjestettiin paikallisvaalit.

Ennen vaaleja vallassa oli vuodesta 2005 ollut CNDD–FDD, jonka odotettiin voittavan tälläkin kertaa. Opposition toimintaa oli häiritty, muun muassa suurimman oppositiopuolueen CNL:n johtaja Agathon Rwasa erotettiin vuonna 2023 tavalla, jota kuvailtiin hallituksen järjestämäksi sisäiseksi vallankaappaukseksi. Häntä ja hänen liittolaisiaan oli estetty liittymästä muihin oppositiopuolueisiin tai asettumasta ehdolle itsenäisesti. Oppositiopuolueiden ehdokkaat kertoivat myös kohdanneensa häirintää ja pelottelua.

Vaalien alla tärkeimpiä puheenaiheita olivat laukkaava kuluttajahintojen inflaatio ja polttoainepula.

## Vaalijärjestelmä
Burundin parlamentti koostuu senaatista ja kansalliskokouksesta. Kansalliskokouksessa on sata vaaleilla valittua jäsentä, joiden lisäksi sitä täydennetään niin, että hutuilla on 60 prosenttia paikoista ja tutseilla 40 prosenttia. Twa-kansalle on varattu kolme paikkaa. Kansanedustajista vähintään 30 prosentin tulee olla naisia. Paikat jaetaan suhteellisesti käyttäen D’Hondtin menetelmää ja valtakunnallinen äänikynnys on kaksi prosenttia.

Äänioikeus vaaleissa on 18 vuotta täyttäneillä kansalaisilla. Heidän ei tarvitse rekisteröityä äänestäjiksi.

Vaalipiirejä on vuoden 2025 vaaleissa aiemman 18:n sijaan vain viisi.

## Tulos
Vaalit voitti odotetusti valtapuolue CNDD–FDD, joka sai haltuunsa kaikki paikat 96,51 prosentin kannatuksella. Kansainvälisten tarkkailijoiden mukaan vaaleissa esiintyi vilppiä.

## Lähteet
Jorma Kangas

**Jorma Iisakki Kangas** (s. 17. huhtikuuta 1940 Ilmajoki) on suomalainen fysiikan emeritusprofessori.

Kangas syntyi maanviljelijä Juho Feelix Kankaan ja Aili Katariina Liikalan perheeseen. Hän avioitui 1967 Eila Lehtolan kanssa. Jorma Kangas tuli ylioppilaaksi Ilmajoen yhteiskoulusta 1959 ja valmistui Oulun yliopistosta filosofian kandidaatiksi 1964 ja lisensiaatiksi 1967 ja väitteli siellä filosofian tohtoriksi 1970.

Kangas oli Oulun yliopistossa fysiikan assistentti 1964–1970, vs. apulaisprofessori 1970–71, apulaisprofessori 1974–1997 ja professori 1998–2003. Suomen Akatemian nuorempi tutkija Kangas oli 1971–1973 ja professuurinsa ohella Sodankylän geofysiikan observatorion johtaja 1998–2002 ja Oulun yliopiston vararehtori 1986–1993. Hänellä on lisäksi ollut useita kotimaisia ja kansainvälisiä asiantuntija- ja luottamustehtäviä, esimerkiksi avaruusalan EISCAT-järjestössä. Avaruusfyysikko Kankaan tutkimuskohteita ovat olleet muun muassa magnetosfääri ja kosminen säteily.

## Lähteet
Kivijärvi (Lieksa, pohjoinen)

**Kivijärvi** on vaarojen ympäröimä saareton metsäjärvi Lieksassa Pohjois-Karjalassa. Sen pinta-ala on 15,7 hehtaaria. Etäisyys Joensuusta on 115 kilometriä pohjoiskoilliseen ja Lieksan keskustasta 33 kilometriä niin ikään pohjoiskoilliseen.

## Maantiede
Kivijärven pituus lounaasta koilliseen on noin 900 metriä. Järvi on melko tasaleveä kaakosta luoteeseen. Noin 18 prosenttia Kivijärvestä on enintään puolitoista metriä syvä ja noin 45 prosenttia on vähintään kymmenen metriä syvä. Syvin piste, lähes kahdeksantoista metriä, sijaitsee järven eteläpuoliskolla.

Kivijärvi on ylänköjärvi. Järven luoteispuoleisen Tyrävaaran laki on yli 270 metriä merenpinnan yläpuolella eli noin 55 metriä järvenpintaa korkeammalla. Pohjoispuoleisen Ilvesvaaran laki on niin ikään yli 270 metriä mpy. Kivijärven itäpuolitse kulkee maantie 5241.

Kivijärven luusua sijaitsee järven eteläkolkassa, josta alkaa Kivipuro, joka virtaa kaakkoon Saarijärveen. Järvien välinen lyhyin etäisyys on noin 2,5 kilometriä.

Kivijärven vesitilavuus on 1&nbsp;248&nbsp;000 kuutiometriä.

Kivijärvi (04.436.1.007) kuuluu Laklajoen valuma-alueeseen (04.436), joka on kolmannen jakovaiheen vesistö Vuoksen vesistössä (04). Toinen jakovaihe on Nurmijärven alue (04.43) ja ensimmäinen jakovaihe on Pielisen reitin valuma-alue (04.4). Kivijärvi on kahdeksanneksi laajin Laklajoen valuma-alueen kahdeksastatoista vakavedestä. Vesitilavuudeltaan se on kolmanneksi suurin.

## Lähteet
Halsti

**Halsti** on suomalainen sukunimi seuraavilla henkilöillä:
*Helge Halsti (os. Hagman) (1912-1992), poliitikko
*Immi Halsti (os. Tiivola) (s. 1945), taiteilija
*Markus Halsti (s. 1984), jalkapalloilija
*Taina Halsti (os. Nyberg), toimittaja
*Wolf H. Halsti (os. Hagman) (1905-1985), upseeri ja Mannerheimristin ritari
Oliiviahmattimonni

**Oliiviahmattimonni** (*Heterobranchus longifilis*) tai **viiksiankeriasmonni** on ankeriasmonneihin kuuluva kalalaji. Laji tavataan makeista vesistä laajalta alueelta Afrikasta.

## Koko ja ulkonäkö
Oliiviahmattimonni on suurikokoinen kala, ja voi suurimmillaan kasvaa 1,5 m pitkäksi ja saavuttaa 55 kg:n painon. Ruumiinrakenteeltaan laji on pitkänomainen ja suuri- ja leveäpäinen. Kuonossa on neljä paria pitkiä viiksisäikeitä. Kalan selkäevä on pitkä ja selkäevää seuraa rasvaevä. Oliiviahmattimonnin rintaevissä on sahalaitainen piikki ja pyrstöevä on kookas ja pyöreähkö. Laji on selästään ja kyljistään tumman ruskea ja väri vaalenee vatsaa kohden.

## Levinneisyys ja elintavat
Oliiviahmattimonnia tavataan muun muassa Niilistä ja Voltasta sekä useista muista suurista joista ja järvistä, esimerkiksi Tanganjikajärvestä, eteläisimmillään Zambiasta. Sen levinneisyysalue on siis hyvin laaja. Laji elää lähellä pohjaa melko syvissä vesissä ja on yöaktiivinen. Oliiviahmattimonnin ravintoa ovat kalat ja muut pienet selkärankaiset eläimet sekä erityisesti nuorena hyönteiset ja äyriäiset. Kala kutee vesikasvillisuuden juokkoon tulvien aikana.

Oliiviahmattimonni on suosittu vapaa-ajankalastuksen kohde ja merkittävä ruokokala, myös kaupallisesti. Sitä kasvatetaan myös kalanviljelylaitoksissa.

## Lähteet
Klina

**Klina** (, ) on kaupunki ja kunta Kosovossa. Se sijaitsee Pejan piirissä. Vuoden 2024 väestönlaskennassa Klinan kunnan väkiluku oli 30&nbsp;503.

## Väestö
Vuoden 2024 väestönlaskennan mukaan Klinassa asui 30&nbsp;503 ihmistä, joista 29&nbsp;151 oli albaaneja, 865 egyptiläisiä, 327 serbejä, 86 romaneja, 41 aškaaleita ja 14 bosniakkeja. 10 asukasta kuului muihin etnisiin ryhmiin ja 9 ei ilmoittanut etnisyyttään.

## Huomautukset

## Lähteet
Sarra Zaafrani

**Sarra Zaafrani Zenzri** (; s. 26. tammikuuta 1963) on tunisialainen insinööri ja Tunisian pääministeri maaliskuusta 2025 lähtien.

Zaafrani syntyi Tunisissa. Hän opiskeli Tunisian kansallisessa insinööriopistossa rakennusinsinööriksi ja suoritti myöhemmin geotekniikan maisterintutkinnon Hannoverin yliopistossa. Hän on opiskellut myös Tunisian kansallisessa hallintokoulussa sekä Tunisian kansallisessa maanpuolustusinstituutissa.

Zaafrani työskenteli vuodesta 1989 lähtien Tunisian infrastruktuuriministeriössä. Vuonna 2021 hänet nimitettiin Najla Boudenin hallitukseen infrastruktuuriministeriksi, jossa virassa hän jatkoi myös Ahmed Hachanin ja Kamel Madourin pääministerikausilla. 21. maaliskuuta 2025 Tunisian presidentti Kaïs Saïed nimitti Zaafranin Tunisian pääministeriksi.

Zaafrani puhuu arabiaa, ranskaa, englantia ja saksaa. Hän on naimisissa, ja hänellä on kolme lasta.

## Lähteet
Puistokatu (Helsinki)

**Puistokatu** () on katu Helsingin eteläisessä kantakaupungissa. Se on rajana Ullanlinnan ja Kaivopuiston kaupunginosien välillä. Se on saanut nimensä juuri Kaivopuistosta. Koillis–luoteissuuntainen, 455 metriä paikallinen kokoojakatu alkaa Tehtaankadun ja Laivasillankadun risteyksestä, Pyhän Henrikin kirkon vierestä, ja päättyy Merikadun sekä Neitsytpolun risteykseen Ullanlinnan Meripuiston kupeessa.

Kadun itäpuoli on pääasiassa puistoaluetta, jossa kuitenkin puiston reunassa on kaksi  vanhaa hirsihuvilaa, Puistokatu 4 ja Puistokatu 6, jotka molemmat on suojeltu asemakaavalla. Kadun länsipuolella taas on kaksi kerrostalojen muodostamaa kortteliriviä, jotka kuuluvat Ullanlinnan kaupunginosaan. Niiden edessä on kapeahko vihervyöhyke. Näistä rakennuksista Puistokatu 3 on ainoa, jota ei ole suojeltu; muut (1b, 5, 7a, 7b, 9 ja 11b, 11a) sen sijaan ovat.

## Historia
 
Kadun ruotsinkielistä nimeä Parkgatan on käytetty vuodesta 1876. Suomenkielinen nimi Puistokatu esiintyi 1890-luvun kartoissa. Nimitys Puistokatu-Parkgatan virallistettiin vuonna 1909.

1890-luvun alussa kadun itäreunaan rakennettiin Helsingin satamarata, jolla kulki tavaraliikennettä Töölön tavara-aseman ja Eteläsataman välillä vuoteen 1980 asti. Satamarataan kuului Kaivopuiston rautatietunneli, joka alkoi Puistokadun ja Ison Puistotien risteymäkohdasta ja alitti Ison Puistotien ja Itäisen Puistotien. Satamarata purettiin Puistokadun varresta 1980-luvun lopulla, ja sen paikalle rakennettiin jalkakäytävä. Lisäksi tunnelin suuaukko Puistokadulla peitettiin. Radan linjauksesta on kuitenkin säilynyt vanha metalliaita sekä Puistokadulla että pohjoisempana Laivasillankadulla.

## Lähteet

## Aiheesta muualla
Lekkin satama

**Lekkin satama** on Lagosin vapaakauppa-alueella (*Lagos Free Zone*) Nigeriassa sijaitseva monitoiminen rahtisatama. Se on maan suurin satama ja ainoa syväsatama. Satama aloitti kaupallisen toimintansa vuonna 2023.

## Historia
Suurkaupunki Lagosin itäpuolella sijaitsevalle vapaakauppa-alueelle päätettiin rakentaa uusi suuri syväsatama, koska Nigerian satamakapasiteetti oli jäämässä kysyntään nähden liian pieneksi kasvavan tavaraliikenteen myötä. Etenkin konttiliikenteen ennustettiin kasvavan reilusti. Nigeriassa ei ollut yhtään syväsatamaa, mikä rajoitti alusten kokoa.

Nigerian liikenneministeriö vastaanotti ehdotuksen satamasta maaliskuussa 2003 ja hyväksyi sen myöhemmin samana vuonna. Kannattavuustutkimus hyväksyttiin lokakuussa 2010. Satamayhtiö ja Nigerian satamaviranomainen (NPA) allekirjoittivat  huhtikuussa 2011 sopimuksen sataman kehittämisestä, rakentamisesta, omistamisesta ja käyttämisestä. Rakennustyöt alkoivat joulukuussa 2017. Satamayhtiö ja Kiinan kehityspankki sopivat 629 miljoonan Yhdysvaltain dollarin arvoisesta rahoituksesta lokakuussa 2019.

Konttisataman suunnittelusta ja rakentamisesta vastasi kiinalainen China Harbour Engineering Company. Koko projektin hinnaksi arvioitiin vuonna 2021 1,5 miljardia dollaria. Sataman ensimmäinen vaihe avatiin tammikuussa 2023.

Lekkin satama kasvattaa Nigerian tavaraliikennekapasiteettia, ja etenkin konttiliikenne sujuvoittuu. Sataman taloudellinen merkitys on suuri. Sen arvioidaan luovan 170&nbsp;000 uutta työpaikkaa ja tuovan valtiolle yli 200 miljardia dollaria tuloja. Satama on Länsi-Afrikan moderneimpia ja tukee alueen taloudellista kehitystä.

## Terminaalit

90 hehtaarin kokoinen satama-alue koostuu kolmesta terminaalista: konttiterminaalista, nesteterminaalista ja kuivabulkkiterminaalista.

Konttiterminaalissa on noin 1&nbsp;200 metriä laituria, jossa on kolme aluspaikkaa. Maassa säilytystilaa 15&nbsp;000 TEUlle. Konttiterminaalin läpi voi kulkea 2,7 miljoonaa TEUta vuosittain. Nesteterminaali on suunniteltu erilaisten öljytuotteiden kauttakulkuun. Tuotteita voidaan varastoida sataman lähistöllä sijaistevalla säiliöalueella. Laituri on varustettu varsilla, jotka yhdistävät putket säiliöaluksen ja terminaalin/säiliöiden välillä. Irtolasti- eli bulkkiterminaali on suunniteltu kuivalle ja hygroskooppisille irtotavaralle, kuten jyville, raakasokerille ja lannoitteille. Tavara siirretään aluksen ja varastoalueiden välillä hihnakuljettimilla. Terminaali kykenee käsittelemään noin neljä miljoonaa tonnia bulkkirahtia vuosittain.

## Lähteet

## Aiheesta muualla
* Sataman oma sivusto
Kamenica

**Kamenica** ( tai *Dardana*, ) on kaupunki ja kunta Kosovossa. Se sijaitsee Gjilanin piirissä. Vuoden 2024 väestönlaskennassa Kamenican kunnan väkiluku oli 22&nbsp;868.

## Väestö
Vuoden 2024 väestönlaskennan mukaan Kamenicassa asui 22&nbsp;868 ihmistä, joista 20&nbsp;558 oli albaaneja, 1&nbsp;888 serbejä, 379 romaneja, 12 bosniakkeja, 10 goraneita, 3 turkkilaisia ja 1 aškaali. 15 asukasta kuului muihin etnisiin ryhmiin ja 2 ei ilmoittanut etnisyyttään.

## Huomautukset

## Lähteet
Franco Mastantuono

**Franco Mastantuono** (s. 14. elokuuta 2007 Azul) on argentiinalainen jalkapalloilija, joka edustaa Espanjan Primera Divisiónissa pelaavaa Real Madridia. Hän on vasenjalkainen monipuolinen hyökkäävä keskikenttäpelaaja, joka myös pystyy pelaamaan oikeassa laidassa.

5. kesäkuuta 2025 Mastantuonosta tuli Argentiinan maajoukkueen historian nuorin pelaaja kilpailullisessa ottelussa 17 vuoden ja 295 päivän ikäisenä; häntä ennen ennätystä piti hallussaan Juan Sarnari (18 vuotta ja 55 päivää) vuodelta 1960. Samalla hänestä tuli Argentiinan maajoukkueen nuorin pelaaja 2000-luvulla (ystävyysottelut mukaan lukien). Diego Maradona pitää yhä nimissään Argentiinan maajoukkueen nuorimman pelaajan ennätystä (ystävyys- ja kilpailulliset ottelut huomioiden) debytoituaan 16 vuoden ja 120 päivän iässä vuonna 1977.

Kesäkuussa 2025 Mastantuono siirtyi Espanjan Primera Divisiónissa pelaavaan Real Madridiin kuusivuotisella sopimuksella River Platesta. Hän liittyi joukkueeseen 18-vuotispäivänään 14. elokuuta 2025. Mastantuono teki ensimmäisen maalinsa Real Madridin pelaajana 23. syyskuuta 2025 Primera Divisiónin ottelussa Levantea vastaan, joka päättyi Real Madridin voittoon lukemin 4–1.

## Maajoukkueura
Toukokuun lopulla 2025 Mastantuono sai ensimmäisen kutsunsa Argentiinan maajoukkueeseen Lionel Scalonilta kesäkuun MM-karsintaotteluihin Chileä ja Kolumbiaa vastaan.

## Lähteet
Energia Seychelleillä

**Energia Seychelleillä** käsittelee Seychellien energian tuotantoon, jakeluun ja kulutukseen liittyviä asioita.

Energiankulutus asukasta kohti vuonna 2023 oli 98,8 miljoonaa BTU:ta, maailman 195 valtion joukossa sijalla 51.

Lähes kaikki Seychellien asukkaat ovat periaatteessa sähköverkon parissa, mutta ikääntyvä ja epäluotettava energiainfrastruktuuri heikentää energiatehokkuutta. Sähköntuotanto on erittäin riippuvainen tuontipolttoaineesta. Sähköntuotantolaitokset käyttävät pääasiassa raskasta polttoöljyä ja ovat lähestymässä käyttöikänsä loppua. Pääasiassa ikääntyvien generaattoreiden vuoksi 129 MW:n asennetusta sähköntuotantokapasiteetista saatava todellinen tuotantokapasiteetti on vain 66 MW (52 %). Mahéssa on kaksi dieselvoimalaitosta ja 6 MW:n tuulipuisto. Praslinissa on yksi dieselvoimalaitos (Baie Ste Anne Power, 16,4 MW). Hallitus suunnittelee rakentavansa  voimalaitoksen, joka käyttäisi Mosambikista tuotua nesteytettyä maakaasua (LNG).

Vuonna 2023 Seychellien sähköntuotanto on pääasiassa riippuvaista fossiilisista lähteistä, ja yli neljä viidesosaa sen sähköstä tuotetaan fossiilisilla polttoaineilla. Aurinkoenergialla tuotetaan 13 %, tuulivoimaloilla vajaat 2 % Seychellien sähköstä.

Sähköautojen suosio on kasvamassa, vuonna 2022 maassa oli 365 täyssähköajoneuvoa.

## Lähteet
Hellevad

**Hellevad** on taajama Aabenraan kunnassa Tanskassa. Taajamassa oli 536 asukasta vuoden 2025 alussa.

## Väestökehitys

## Lähteet

## Aiheesta muualla
Just Get Out of My Life

**Just Get Out of My Life** on montenegrolaisen laulajan Andrea Demirovićin kappale, jolla hän edusti maataan vuoden 2009 Eurovision laulukilpailussa Moskovassa. Kappale sijoittui semifinaalissa 11. sijalle ja karsiutui finaalista.

Kappaleen on säveltänyt saksalainen säveltäjä Ralph Siegel, joka on ollut säveltäjänä usealle Saksan aiemmalle euroviisulle. Sanoittajat ovat Bernd Meinunger ja Jose Juan Santana Rodriguez. Tämä on ensimmäinen englannin kielellä laulettu Montenegron edustuskappale.

## Eurovision laulukilpailussa
Ennen vuoden 2009 Eurovision laulukilpailua 16. maaliskuuta Montenegron edustuskappale "Just Get Out of My Life" arvottiin esiintymään ensimmäisenä kilpailuesityksenä 12. toukokuuta 2009 järjestetyssä ensimmäisessä semifinaalissa, ennen Tšekin edustajan Gipsy.cz esittämää edustuskappaletta "Aven romale". Tämä oli jo toinen kerta peräkkäin Montenegrolle semifinaalin avaajan paikalla. Demirovićin kanssa lavalla olivat tanssija Nikola Tomašević ja taustalaulajat Ariane Roth, Katrin Schild von Spannenberg ja Peter Bischof.

Ensimmäisen semifinaalin tulosten julkistuksessa Montenegroa ei mainittu kymmenen jatkoon menevän maan joukossa, joten kappale karsiutui finaalista. "Just Get Out of My Life" sijoittui 18 kilpailijan joukossa yhdenneksitoista saatuaan 44 pistettä. Korkein kappaleen saama pistemäärä, kymmenen pistettä, tuli Bosnia ja Hertsegovinasta.

Kappale saavutti Montenegron siihen astisen parhaimman sijoituksen Eurovision laulukilpailussa ja pysyi sellaisena vuoden 2014 kilpailuun saakka, jolloin maa pääsi ensimmäisen kerran finaaliin.

### Saadut pisteet semifinaalissa
Vuoden 2009 Eurovision laulukilpailun semifinaaleissa oli käytössä pelkkä yleisöäänestys. "Just Get Out of My Life" sai semifinaalissaan pisteitä eri mailta seuraavasti:

## Kappalelista
Kappale julkaistiin CD-maksisinglenä 24. huhtikuuta 2009.

## Lähteet
*

### Viitteet
Istog

**Istog** ( tai *Burim*, ) on kaupunki ja kunta Kosovossa. Se sijaitsee Pejan piirissä. Vuoden 2024 väestönlaskennassa Istogin kunnan väkiluku oli 33&nbsp;008.

## Väestö
Vuoden 2024 väestönlaskennan mukaan Istogissa asui 33&nbsp;008 ihmistä, joista 29&nbsp;892 oli albaaneja, 1&nbsp;230 egyptiläisiä, 996 bosniakkeja, 543 serbejä, 220 aškaaleita, 80 romaneja ja 3 turkkilaisia. 15 asukasta kuului muihin etnisiin ryhmiin ja 29 ei ilmoittanut etnisyyttään.

## Huomautukset

## Lähteet
Kollund

**Kollund** on taajama Aabenraan kunnassa Tanskassa. Taajamassa oli 963 asukasta vuoden 2025 alussa.

## Lähteet

## Aiheesta muualla
Marcus Lauesen

**Marcus Lauesen** (22. marraskuuta 1907 Løjt Kirkeby – 14. lokakuuta 1975 Kööpenhamina) oli tanskalainen kirjailija. Hänen kuuluisin romaaninsa *[[Og nu venter vi paa Skib]]* (1931) kertoo jyllantilaisen kauppahuoneen rappiosta. Se sai huomiota myös ulkomailla.
## Teoksia
* *Guds Gøglere* (1928)
* *Og nu venter vi paa Skib* (1931; suomeksi *Ja nyt odotamme laivaa*, WSOY 1932, kääntänyt Mika Waltari)
* *Mor* (1961)
## Lähteet
GroenLinks-PvdA

**GroenLinks-PvdA** tai vaihtoehtoisesti **PvdA-GroenLinks** on kahden alankomaalaisen puolueen muodostama poliittinen allianssi. Allianssin muodostavat kaksi keskustavasemmistolaista puoluetta, jotka ovat vihreä vasemmisto (GroenLinks, GL) sekä työväenpuolue (Partij van de Arbeid, PvdA). Kahden puolueen punavihreyttä ja sosiaalidemokratiaa edustava poliittinen allianssi muodostettiin kansallisella tasolla vuoden 2021 vaalien jälkeen. 

Puolueilla on ollut yhteinen parlamenttiryhmä senaatissa ja edustajainhuoneessa vuodesta 2023 lähtien. Hallituksen kaatumisen jälkeen puolueet ilmoittivat aikovansa osallistua vaaliliittona vuoden 2023 vaaleihin. Vaaliliitto ei päde Euroopan parlamentissa, joissa puolueet muodostavat omat ryhmänsä europuolueiden mukaan, tai Euroopan parlamentin vaaleissa.

## Lähteet
Demokracija

**Demokracija** on slovenialainen vuonna 1996 perustettu yhteiskunnallinen viikkolehti. Sen omistaa Slovenian demokraattinen puolue.
## Lähteet

## Aiheesta muualla
* Lehden verkkosivut
Malisheva

**Malisheva** (, ) on kaupunki ja kunta Kosovossa. Se sijaitsee Prizrenin piirissä. Vuoden 2024 väestönlaskennassa Malishevan kunnan väkiluku oli 43&nbsp;888.

## Väestö
Vuoden 2024 väestönlaskennan mukaan Malishevassa asui 43&nbsp;888 ihmistä, joista 43&nbsp;817 oli albaaneja, 28 romaneja, 16 bosniakkeja, 10 aškaaleita, 7 goraneita ja 2 turkkilaisia ja 1 egyptiläinen. 6 asukasta kuului muihin etnisiin ryhmiin ja 2 ei ilmoittanut etnisyyttään.

## Huomautukset

## Lähteet
Jack Campbell (amerikkalaisen jalkapallon pelaaja)

**Jack Campbell** (s. 22. elokuuta 2000 Los Angeles, Kalifornia, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on tukimies. Campbell edustaa NFL-joukkue Detroit Lionsia. Ennen NFL-uraansa hän edusti Iowan yliopiston joukkuetta. Lions varasi hänet ensimmäisellä kierroksella 18. varausvuorolla . Toukokuussa 2023 Campbell teki Lionsin kanssa nelivuotisen ja yhteensä 14,7 miljoonan dollarin arvoisen jatkosopimuksen. Campbell on pelannut 34 NFL:n runkosarjan ottelua. Näissä otteluissa hänellä on yhteensä 226 taklausta, kuusi puolustettua heittoa, yksi aiheutettu rähmäys, 3,5 pelinrakentajan säkitystä ja kahdeksan iskua pelinrakentajaan. Campbell on pelannut neljä NFL:n pudotuspelien ottelua. Näissä otteluissa hänellä on yhteensä 29 taklausta. Uran tilastot päivitetty kauden 2024 jälkeen.

## Lähteet
Era stupendo

**Era stupendo** () on sveitsiläislaulaja Paolo Meneguzzin musiikkikappale ja singlejulkaisu albumilta *Corro via*. Hän edusti kappaleella Sveitsiä vuoden 2008 Eurovision laulukilpailussa Belgradissa. Kappale sijoittui semifinaalissa 13. sijalle eikä päässyt finaaliin.

”Era stupendon” on säveltänyt Meneguzzi itse ja sanoittanut Vincenzo Incenzo.

## Eurovision laulukilpailussa

Tammikuussa ennen vuoden 2008 Eurovision laulukilpailua Sveitsi arvottiin 22. toukokuuta järjestettyyn kilpailun toiseen semifinaaliin. Myöhemmin 17. maaliskuuta esiintymisjärjestyksen arvonnassa kappaleelle arvottiin semifinaalinsa seitsemäs paikka, Albanian Olta Bokan kappaleen ”Zemrën e lamë peng” jälkeen ja ennen Tšekin Tereza Kerndlován ”Have Some Fun” kappaletta. Meneguzzin kanssa lavalla olivat Cristina Pegoraro, Federica Vino, Giancarlo Capito, Giuseppe D'Agostino ja Thomas Grazioso.

Toisen semifinaalin tulospaljastuksessa Sveitsiä ei mainittu kymmenen jatkoon menevän maan joukossa, joten ”Era stupendo” karsiutui 24. toukokuuta 2008 järjestetystä finaalista. Kappale sijoittui semifinaalissa yhdeksäntoista kappaleen joukossa 13. sijalle 47 pisteellä. Se sai täydet pisteet Maltalta.

Toistaiseksi tämä on viimeisin kerta, kun Sveitsi on lähettänyt kilpailuun italiankielisen kappaleen.

### Saadut pisteet semifinaalissa

Vuonna 2008 Euroviisuissa oli käytössä pelkkä yleisöäänestys. ”Era stupendo” sai semifinaalissaan pisteitä eri mailta seuraavasti:

## Listasijoitukset

Parhaimmillaan ”Era stupendo” ylsi Sveitsin Hitparade -listalla sijalle 11.

## Lähteet
Haxhi Zekan yliopisto

**Haxhi Zekan yliopisto** () on yliopisto Kosovossa Pejan kaupungissa. Se perustettiin vuonna 1960 kauppakorkeakouluna nimellä *Shkolla e lartë ekonomike dhe komerciale* ja nykyisessä muodossaan se aloitti toimintansa vuonna 2011.

## Tiedekunnat
Yliopistolla on 5 tiedekuntaa, jotka ovat:
* kauppatieteiden tiedekunta
* oikeustieteiden tiedekunta
* matkailu-, hotelli- ja ympäristöjohtamisen tiedekunta
* maataloustieteellinen tiedekunta
* taiteiden tiedekunta

## Lähteet
Elämäni biisi, erikoisjaksot

## Suomirock-erikoisjakso 2025
*Ensiesitys 30. huhtikuuta 2025.

**Aloituskappaleet**:
*“Hyvää ja kaunista” (Sakari Pesola, Pauli Hanhiniemi), es. Arja Saijonmaa
*“Tragedy” (Andy McCoy), es. JP Leppäluoto
*“Crazy Rhythm (Pertti Huuskonen, Tipi Järvinen, M. Leinonen, Petri Peevo, Jimi Sero, Sami Vettenranta, Lauri Murtomaa), es. Lauri Mikkola
*“Suljettu sydän” (Tuure Kilpeläinen, Jonna Tervomaa), es. Diandra
*“Koneeseen kadonnut” (Toni Wirtanen), es. Tero Vesterinen

**Kappaleet ja tulokset:**

***Ohjelmassa sanottua:** Michael Monroe on uransa aikana laulanut vain kolmea suomenkielistä kappaletta, ja “Haistakaa paska koko valtiovalta” on niistä yksi.

**Loppukappale:**
*Fiilaten ja höyläten (Rauli Badding Somerjoki), säv. Chuck Berry, san. Jarkko Laine, 1973.

## Aiheesta muualla
*Linkki ohjelmaan
Vitia

**Vitia** (, ) on kaupunki ja kunta Kosovossa. Se sijaitsee Gjilanin piirissä. Vuoden 2024 väestönlaskennassa Vitian kunnan väkiluku oli 35&nbsp;566. Se ympäröi täysin Kllokotin kuntaa.

## Väestö
Vuoden 2024 väestönlaskennan mukaan Vitiassa asui 35&nbsp;566 ihmistä, joista 35&nbsp;323 oli albaaneja, 124 serbejä, 32 aškaaleita, 11 bosniakkeja, 7 goraneita ja 2 turkkilaisia. 43 asukasta kuului muihin etnisiin ryhmiin ja 24 ei ilmoittanut etnisyyttään.

## Huomautukset

## Lähteet
Mauri Kontu

**Mauri Eino Olavi Kontu** (s. 11. elokuuta 1952 Kalanti) on suomalainen yritysjohtaja sekä Suomen Keskustaa edustava poliitikko ja kansanedustaja. Kontu nousi ensimmäistä kertaa eduskuntaan syyskuussa 2025 vuoden 2023 eduskuntavaalien ensimmäiseltä varasijalta. Kontu on konepajayritys Vahterus Oy:n toimitusjohtaja.

Kontu nousi kansanedustaja Annika Saarikon tilalle Saarikon tultua valituksi Ylioppilaiden terveydenhoitosäätiön (YTHS) toimitusjohtajaksi.

Kontu on valmistunut diplomi-insinööriksi Tampereen teknillisestä korkeakoulusta vuonna 1978.

## Näkemykset
### Arvot
Kontu sijoittuu vaalikonevastausten perusteella keskusta-oikeistoon. Arvojakaumalla Kontu on kallellaan liberaalivihreyteen. Arvokysymyksissä Kontun näkemyksissä korostuu voimakkaimmin mielipiteet koskien maaseudun vahvempaa roolia.

## Lähteet